How to do Update Change Correction in Aadhaar CArd Through online post in hindi आधार कार्ड हम भारतीयों के लिए अब एक जरूरी दस्तावेज बन गया है और यह दूसरे अन्य पहचान पत्रों की तुलना में ज्यादा सुविधाजनक और सुरक्षित होता है, क्योंकि इसके साथ व्यक्ति के बायोमैट्रिक पहचान जुड़ी हुई है. अपने सुरक्षा मानकों की वजह से यह उपयोग करने में दूसरे पहचान पत्रों की तुलना में ज्यादा आसान है. केन्द्र और राज्य सरकारें, स्वयं द्वारा दी जा रही योजनाओं के लाभ में इस कार्ड के उपयोग को अब ​अनिवार्य बना रही है. बिना आधार कार्ड के एक व्यक्ति अब सरकार द्वारा मुहैया करवाई जाने वाली ढेरों योजनाओं का लाभ उठाने से वंचित रह जाएगा. ऐसे में आधार कार्ड बनवाने के लिए बड़ी संख्या में लोग आधार सेंटर्स पर इकट्ठे हो रहे हैं और जल्दीबाजी के चक्कर में अक्सर अपने व्यक्तिगत डाटा की जानकारी या तो गलत दे देते हैं या ​फिर काम के दबाव में गलत जानकारी ​फीड हो जाती है. लेकिन इससे घबराने की जरूरत नहीं है क्योंकि अगर आपकी आधार कार्ड में कोई जानकारी गलत है तो आप आसानी से ऑनलाइन जाकर स्वयं से संबंधित जानकारी को दुरूस्त कर सकते हैं. इस आलेख में यह समझाने की कोशिश की गई है कि आप यह काम बिना किसी परेशानी के कैसे कर सकते हैं.